
ANUNŢURI 


* Bun venit pruncului Pavel, al treilea copil al fraţilor 
noştri, Pavel şi Oana! Dumnezeu să-i dea credinţa şi tăria 


ocrotitorului său sfânt. 


* Zilele trecute, două dintre surorile din obşte s-au despăr- 
ţit până la o vreme de mamele lor, care au cercetat şi ele, 
când anii şi sănătatea le-au îngăduit, biserica noastră: Su- 
sana (mama Susanei Marinescu, fondatoarea Grădiniţei 
Efremia) — în vârstă de 89 de ani şi Ana (mama profesoa- 
rei Voica) — în vârstă de 87 de ani. Dumnezeu să le dea 
odihnă! 


ŞTIRI 


+ Arhiepiscopul Timotei al Aradului a fost distins cu 
Crucea Casei Regale a României. Distincția i-a fost înmâna- 
tă ierarhului de către Majestatea Sa Margareta, Custodele Coroa- 
nei, în cadrul unei ceremonii organizate la Palatul Regal din Bu- 
cureşti, în Sala Tronului, pentru întreaga viaţă dedicată credinţei 
şi slujirii Bisericii Ortodoxe Române. (sursa: arhiepiscopiaara- 
dului.ro) 


+ Episcopul Gurie a fost comemorat săptămâna trecută la îm- 
plinirea unui an de la adormirea sa. Cu ocazia comemorării, în 
Sala de festivități a Centrului Eparhial, Episcopul Nestor al Devei 
şi Hunedoarei a prezentat volumul omagial intitulat „Episcopul 
Gurie Georgiu, întâiul arhipăstor al Devei şi Hunedoarei. Mărtu- 


rii, gânduri, amintiri”. (sursa: basilica.ro) 
* În 26 octombrie s-a împlinit un an de la trecerea la cele veșnice 


a părintelui Iov de la mănăstirea Săraca, judeţul Timiş, 
unul dintre duhovnicii iscusiţi ai Banatului. 


LIBRĂRIA LOGOS pistazie)ă . 
ne recomandă Arsenie Papacioc 


Cuvintele 
unui apostol 
al iubirii 


PĂRINTELE ARSENIE PAPACIOC 


În această carte învăţăturile părintelui Arsenie Papacioc au fost organizate pe diferite 
teme. 

Vei întâlni cuvântul adevărului, cuvântul inimii, cuvântul vibrant, cuvântul îndrumător, 
cuvântul dătător de nădejde, cuvântul... 

Sunt sigur că şi tu, cititorule, vei găsi cuvântul de care ai nevoie. 


Arhiva pdf a revistei: https://archive.org/search.php?query=Maximina+pentru +suflet&sort=-publicdate 
Contact: revista.maximina (ogmail.com sau la tel. 0734.104.372. Mulţumim tuturor pentru rugăciuni şi ajutor 

Numărul 38 (CVI) 


„CEEA CE AM 
VĂZUT CU 
OCHII NOȘTRI...” 


Preot Ștefan 


iaţa şi lucrarea Episcopului Gurie luminează şi evi- 
denţiază şi mai mult cuvintele Părintelui Arsenie Boca: 
„Dumnezeu are un plan cu fiecare om de pe faţa pămân- 
tului”. Aceasta şi pentru că în viaţa sa, lucrarea lui Dum- 
nezeu răzbate cu putere. 


Întâlnirea cu Episcopul Gurie făcea să surâdă sufletul 
pentru că, cunoscându-l pe acesta blând şi surâzător, 
transpărea într-însul chipul lui Dumnezeu. Căci 
episcopul e chipul lui Hristos în Biserică. Drumul spre 
vederea și cunoaşterea lui Dumnezeu apărea, după o as- 
tfel de întâlnire, cu mult mai uşor şi posibil. „Omul trimis 
de la Dumnezeu” deschidea pentru mine şi cred, şi pen- 


Sf. Spiridon şi Nicodim 


(31 octombrie), ocrotitorii prescurarilor 


Sf. Spiridon avea ascultarea de a face prescurile pentru Sf. Liturghie. Când tăia lem- 
ne sau frământa aluatul, avea pe buzele sale psalmii lui David, pentru că învățase pe 
de rost Psaltirea și o rostea întreagă în fiecare zi. El avea un ajutor cu numele Nico- 
dim, care era într-un gând cu dânsul, în rugăciune şi în osteneală. Odată, Sf. Spiri- 
don a aprins focul ca să coacă prescuri şi, din cauza flăcărilor, s-a aprins acoperişul 
casei. Atunci fericitul, luând mantia sa, a acoperit coşul sobei şi, legând mânecile 
hainei, a fugit la fântână, a umplut-o cu apă şi s-a întors repede cu apa, chemând 
fraţii să-l ajute la stingerea focului. Fraţii, venind în grabă, au văzut un lucru minu- 
nat: mantia cu care fericitul a astupat coşul sobei nu s-a aprins şi apa cu care a stins 
focul din chilie nu a curs din haină. Și l-au preaslăvit cu glas mare pe Dumnezeu. 

tru mulţi alţii, drumul spre Dumne- 
zeu. Căci nu L-am căuta pe Dumne- 
zeu, parafrazând cuvântul Fericitului 
Augustin, dacă nu L-am fi găsit. lar 
pe Dumnezeu [Îl vedem prin lumina 
Sfintelor Scripturi, prin harul Lui 
care sălăşluieşte în Biserică şi prin 
întâlnirea cu cei aleşi ai Săi, după 
cuvântul de la Pateric, al ucenicului 
către Avva Antonie: „Destul îmi este 
să te văd, părinte”. 


Chipul blând îi trăda inima lar- 
gă cu care voia să-i cuprindă pe toţi 
şi focul mistuitor care ardea în ea 
pentru casa lui Dumnezeu: „Râvna 
casei Tale mă mistuie” (loan 2, 17). 
Disponibilitatea fără margini de a 
face binele, de a ajuta, care merge 
mână în mână cu uitarea de sine şi 
de cele ale tale, mă uimeau mereu şi 
mă cucereau. Iar grija şi lupta cea 
dintâi erau pentru Biserică, pentru 
preoţi, monahi, credincioşi: „ceea ce 
mă împresoară în toate zilele este 
grija de toate Bisericile” UI Cor. 11, 
28). 


Această grijă şi mistuire interioară a 
putut să le poarte şi să le ostoiască 
adăpându-se neîncetat cu rugăciune. 
Da, fără îndoială, l-am cunoscut pe 
Episcopul Gurie ca un om al rugă- 
ciunii. O rugăciune pe care o lucra 
nu doar pentru el: „Cel ce crede în 
Mine, precum a zis Scriptura: râuri 
de apă vie vor curge din pântecele 
lui” (loan 7, 38). Ci, cu timp şi fără 


timp, o lucra, o făcea, o cerea, o sfă- 
tuia, încredința cu ea pe toţi şi pe 
toate. 


L-am cunoscut şi văzut pe Episcopul 
Gurie izbăvindu-se din toate greută- 
ţile, dilemele şi ispitele, pe el şi pe ai 
lui, prin încredinţata rugăciune. 
Pentru el, rugăciunea adevărată „în 
duh şi în adevăr” îl aducea neapărat 
pe Dumnezeu la noi, în viaţa noas- 
tră, iar venirea Lui ne învia şi ne dez- 
lega toate neputinţele şi neştiinţele. 


Duh simplu şi neviclean fiind şi întă- 
rindu-se în slujirea Bisericii şi a se- 
menilor cu apa cea vie a rugăciunii 
celei „în duh şi în adevăr”, fără îndo- 
ială că l-am cunoscut pe Episcopul 
Gurie şi ca om al adevăratei bu- 
curii, cea care, odată agonisită, nu s 
-a mai luat de la dânsul. E bucuria 
aceasta răsfrângând din bucuria la 
care cheamă Domnul lisus Hristos 
pe sfintele femei şi, prin ele, pe apos- 
toli, pe ucenici şi pe toţi cei credinci- 
oşi. Pe această bucurie, mulţimea 
necazurilor, durerilor, bolilor şi ne- 
putinţelor nu o poate stinge, ea ră- 
mânând pururea în adâncul sufletu- 
lui şi răzbătând peste toţi, chiar şi 
atunci când era în mare durere sau 
încercare, chiar şi asupra celor dez- 
nădăjduiţi. 


Această inimă largă care se silea să 
cuprindă pe toţi şi pe toate, întărită 
de rugăciunea care devine izvor ne- 


secat de bucurie şi iubire, această 
inimă a Episcopului Gurie îi căuta, îi 
cuprindea, îi înţelegea în mod cu 
totul special pe preoţi şi familiile lor. 
Încă de la chemarea spre preoţie şi 
de la hirotonie, Preasfinţia Sa se 
apleca cu multă dragoste și delicate- 
ţe nu numai asupra viitorilor preoţi, 
ci şi asupra preoteselor şi copiilor 
lor, faţă de starea cărora arăta toată 
grija şi atenţia, interesându-se şi 
implicându-se în tot ce înseamnă 
viaţa de familie, de la nevoile şi nece- 
sităţile materiale, la cele spirituale. 
Ştiut este că orice distincţie preo- 
ţească Episcopul Gurie nu o dădea 
doar preotului, ci în mod solemn 
împreună și preotesei. 


Dar mai presus de toate ceea ce miş- 
ca şi cucerea la Preasfinţitul nostru 
Gurie era vâlvătaia puternică de 
viaţă în Hristos, care ardea neîn- 
cetat în el şi care nu poate fi pusă 
sub obroc sau ascunsă, precum nu 
poţi să ascunzi vederii o cetate care 
stă pe vârful muntelui. 


Şi acum ce ne rămâne nouă a spune 
înaintea chipului, mereu viu al aces- 
tui martor şi mărturisitor: „Ceea ce 
am auzit, ceea ce am văzut cu ochii 
noştri, ceea ce am privit şi mâinile 
noastre au pipăit...” (| loan 1,1) pe 
omul lui Dumnezeu, Gurie Arhiere- 
ul, pe acesta îl vestim. 


Ce să facem acum? 


Părintele Zaharia Zaharou 


Noi nu ştim toate despre conflicte- 
le lumii acesteia şi nici nu este ne- 
voie să ştim. Doar ne rugăm cu o 
inimă plină de compătimire pentru 
pacea lumii și pentru toţi. Nu luăm 
partea nimănui, pentru că fiecare va 
răspunde pentru crime, iar noi nu 
voim să fim părtaşi la ele şi să ne 
atragem osândă. Dacă ne rugăm 
pentru cei ce greşesc mai mult, îm- 
plinim porunca de a-i iubi până şi 
pe vrăjmaşi. Iar dacă ne rugăm pen- 
tru cei care au mai multă dreptate, 
bine facem. Aşadar, nu putem greşi 
dacă ne rugăm ca Dumnezeu să îi 
mântuiască pe toţi şi să dăruiască 
pace lumii. 


Mai ales pentru noi, preoţii şi mo- 
nahii, este foarte important să nu 
luăm deloc atitudine politică, pen- 
tru că noi oferim jertfa lui Dumne- 
zeu, Sfânta Liturghie, pentru întrea- 
ga lume; iar dacă ţinem partea uno- 
ra, iar altora le suntem împotrivă, 
atunci jertfa noastră se zădărniceş- 
te. Eu cred că atunci când este răz- 
boi, cel mai bine este să nu fim păr- 
tinitori, ci să avem compătimire şi 
să ne rugăm ca Domnul să-i cruţe 
pe toţi de suferinţă. Dacă vreau ca 
Liturghia mea să aibă valoare, tre- 
buie ca nimeni să nu lipsească din 
inima mea atunci când stau înaintea 
altarului lui Dumnezeu şi Îi spun: 
„Ale Tale dintru ale Tale, Ţie Iţi 
aducem de toate şi pentru toate” 

Acustica bisericilor istorice a fost 
studiată în mod extins în ultimele 
decenii. S-a constatat că timpul re- 
verberaţiei sunetelor este cel care 
dă frumuseţe aparte acestora. Într- 
o biserică mică, de la ţară, sunetul 
rămâne aproximativ 1,5 secunde, 
după producerea lui; într-o biserică 
mai mare sau de mănăstire, durea- 
ză 2, 5 secunde, în timp ce în cate- 
drale, se aude timp de până la 6 
secunde după terminarea lui. 


Reverberaţia mare dă nu numai 
frumuseţe cântării, ci şi o notă de 
taină şi duhovnicie. Muzica pare că 
iese nu din gurile psalţilor sau coru- 
lui, ci din toată biserica, şi te învă- 
luie. Într-o biserică ce are acustică 
bună, par a fi îngeri cei care cântă, 
iar nu oameni. 


Această calitate a sunetului nu se 
rezumă doar la aspectul lui estetic, 
ci trece dincolo de acesta, până la 
însăşi teologia Liturghiei ortodoxe. 
Biserica în sine, ca locaș, şi cântăre- 
ţii deopotrivă, devin astfel icoane 
ale Împărăției cerurilor, ale Litur- 
ghiei săvârşite acolo. 


Pe de altă parte, în bisericile cu 
acustică bună, adică o reverberaţie 
de peste 2 secunde, înţelegerea cu- 
vintelor rostite devine o problemă 
din cauza ecoului. De aceea, citirea 
la strană a ajuns să se facă într-un 
ritm monoton, pe un singur ton, 
care să permită înţelegerea cuvinte- 
lor. 


Acustica 
bisericilor 


În schimb, predicile rostite în cate- 
drale în vechime au pus o mare 
problemă. Ele solicitau calităţile 
vocale ale preotului. Dacă acesta 
avea o voce slabă şi neclară, acusti- 
ca nu îl ajuta. În schimb, cei cu voci 
limpezi şi puternice puteau modela 
sunetele şi pauzele dintre cuvinte 
astfel încât să mărească duhovni- 
ceşte efectul produs de sensul cu- 
vintelor. Insă vorbitorul avea nevo- 
ie de smerenie, pentru a nu se lăsa 
îmbătat de propriul sunet, şi a şti 
cum să-şi folosească tonurile vocii 
pentru a crea efectul scontat. Toţi 
marii Părinţi din veacurile de glorie 
ale Sfintei Sofia făcuseră la şcoală 
ani buni de retorică, unde învățau, 
printre altele, şi cum să se foloseas- 
că de calităţile acustice ale bisericii 
în predicile pe care le ţineau. 


Din păcate, în multe biserici din 
zilele noastre acustica este aproape 
inexistentă, astfel că se recurge la 
microfoane şi staţii de amplificare. 
Însă aceasta înseamnă şi o ingerin- 
ţă în duhul în care curge slujba şi în 
care este ţinută predica, întrucât 
tehnica seculară îndeamnă de mul- 
te ori la folosirea unui ton de spec- 
tacol. 


Bisericile tencuite permit o reverbe- 
rație mai bună a sunetelor joase, 
întrucât porii tencuielii absorb su- 
netele înalte mai uşor. Marmura 
sau piatra oferă o bună acustică, iar 
geamurile sunt intenţionat mici, ca 
să interfereze cât mai puţin în re- 


verberaţia sunetelor. Aceasta se 
întâmplă în bisericile ortodoxe. 


Construcţiile gotice, fiind diferite, 
au şi o acustică de alt tip. Geamuri- 
le mari şi înalte au făcut ca tonurile 
joase să fie părăsite tot mai mult în 
favoarea celor înalte, întrucât ecoul 
prea lung al sunetelor grave le face 
neclare. Compozitorii occidentali 
au avut în vedere acest tip de acus- 
tică, astfel că, în timp, muzica bise- 
ricească occidentală s-a desprins tot 
mai mult şi ca ton de cea bizantină. 


Cântarea psaltică are un sunet nu- 
mit ison, care pare monoton şi fără 
viaţă, întrucât nu se schimbă decât 
rar şi cu puţine variaţii, însă într-o 
catedrală cu acustică bună, acesta 
te copleşeşte, pentru că are timp să 
reverbereze. Sunetele medii sunt 
cântate într-un tempo obişnuit, iar 
cele înalte într-unul rapid, tocmai 
pentru a ajuta, prin ecoul lor diferit, 
întreaga cântare. 


Credem că muzica bizantină s-a 
compus la început pentru catedrale 
cu acustică perfectă, iar mai apoi, 
celelalte biserici care s-au construit 
au avut în vedere tocmai necesita- 
tea unei astfel de acustici. 


Andrew Gould, 


arhitect bisericesc 


ONISIFOR GHIBU (3. octombrie 1972) - profesor de pedagogie, academician, unul din- 
tre corifeii Marii Uniri; închis timp de 3 ani în temniţele comuniste pentru sentimentele sale 


naţionale. 


„Jerifiţi-vă pentru ţară, pentru neam, şi prin ele pentru omenire şi pentru Dumnezeu! Căci po- 
poarele, ca şi indivizii, nu trăiesc în lume pentru mâncare, pentru băutură şi pentru plăceri, ci 
pentru a împlini o poruncă Dumnezeiască mai înaltă.” 

sfânta Scriptură 
în viața primilor creștini 


De la începuturile Bisericii, citirea 
Sfintei Scripturi de către toţi creşti- 
nii a fost considerată a fi extrem de 
importantă. În ziua de azi avem o 
impresie greşită despre capacitatea 
oamenilor de a citi până în secolul al 
XV-lea. Insă atât creştinismul, cât şi 
religia iudaică au susţinut ştiinţa de 
carte. Apoi, atât Imperiul Roman de 
Apus, cât şi Bizanțul au fost promo- 
torii citirii Sfintei 
Scripturi de către cre- 
dincioşi. În toate păr- 
ţile Europei, educaţia 
a fost sprijinită de 
stat atâta timp cât 
acesta a existat, ca 
regat sau imperiu. 


Hristos a venit într-o 
lume în care folosirea 
cărţilor era un lucru 
obişnuit. Cu 75 de ani 
înainte de Naşterea 
Sa, în Palestina era 
obligatorie școala 
elementară pentru toţi băieţii, 
indiferent de originea socială. Deci 
măcar la oraşe, nivelul de alfabetism 
era ridicat. Evreii considerau Scrip- 
tura un lucru sfânt, căci cuprindea 
cuvintele vieţii, aşadar existau bibli- 
oteci în cadrul sinagogilor, deschise 
celor ce doreau să citească. 


Noul Testament a fost scris într-o 
limbă înţeleasă de toţi - greaca vor- 
bită atunci (care a fost limba cu cea 
mai răspândire între anii 300 înain- 
te de Hristos — 300 după Hristos, 
atât în cultură, cât şi în comerţ şi în 
viaţa de zi cu zi) -, tocmai pentru a 
oferi tuturor posibilitatea de a-l citi. 


Bibliotecile erau de mare folos, în- 
trucât răspândirea în multe exem- 
plare a Sfintei Scripturi a fost, cel 
puţin în primul mileniu creştin, ex- 
trem de dificilă din cauză că se scria 
pe piei de animale, care erau scum- 
pe. Abia după anul 1200 s-a răspân- 
dit şi în Europa hârtia -— prin inter- 
mediul arabilor -, astfel că manus- 


Dr. Mary Ford, 


Seminarul Ortodox Sf Tihon, SUA 


crisele sfinte s-au înmulţit conside- 
rabil, căci hârtia era mult mai iefti- 
nă. 


Scriptura a fost cel mai de preţ 
lucru pentru creştinii din pri- 
mele trei secole. În timpul prigoa- 
nei, a poseda un exemplar al Bibliei 
însemna condamnarea la moarte. 
Astfel, în anul 303, împăratul Dio- 
cleţian a dat un ordin prin care toate 


Scripturile creştinilor să fie confisca- 
te şi arse. Cei care refuzau să se su- 
pună, erau închişi, torturați şi ucişi. 
Deşi în această perioadă s-au 
pierdut astfel multe manuscrise, 
totuşi, dorinţa de a avea şi de a citi 
Sfânta Scriptură era atât de mare în 
rândul creştinilor, încât din Biblia 
acelor timpuri ne-au rămas cele mai 
multe c6pii din lume ale vreunei 
scrieri. 


Dumnezeu a rânduit astfel lucrurile 
pentru a putea fi scrise şi păstrate 
cuvintele sfinte. Un cercetător al 
Bibliei spunea că dacă am pune în 
ordine cronologică toate manuscri- 
sele păstrate din primele şapte seco- 
le, acestea ar fi doar Sfânta Scriptu- 
ră! Doar Sfânta Scriptură, nu texte 
greceşti, indiene sau chinezeşti anti- 
ce, ci doar Sfânta Scriptură! In ateli- 
erele vremii, la o Carte Sfântă lucrau 
în jur de 100 de scribi, iar producţia 
putea atinge 1000 de exemplare pe 
lună, ceea ce este un număr impresi- 


onant pentru Antichitate. Abia după 
secolul al IX-lea apar şi alte feluri de 
scrieri, iar Coranul ni s-a păstrat în 
manuscris abia din secolul al XII- 
lea, deşi musulmanii nu doresc să 
spună acest lucru. Din primul mile- 
niu creştin s-au păstrat, complet sau 
parţial, aproape 300 de manuscrise 
ale Sfintei Scripturi. Dincolo de con- 
diţiile climaterice care au împiedicat 
conservarea diferitelor manuscrise 
în lume, cu siguran- 
ţă, în ce priveşte Bi- 
blia, este vorba de 
providenţa lui Dum- 
nezeu. 


Toate aceste cifre 
arată nu doar grija 
lui Dumnezeu, ci şi 
prioritatea pe ca- 
re Cartea Sfântă a 
avut-o în vieţile 
acelor oameni, 
atât ca citire acasă, 
cât şi în Biserică. Cei 
care nu ştiau să citească sau erau 
prea săraci pentru a putea cumpăra 
măcar fragmente din Biblie, aveau 
parte de cuvintele vieţii în timpul 
slujbelor, când se citea atât din No- 
ul, cât şi din Vechiul Testament. 


Pe cât de esenţială era citirea Sfintei 
Scripturi pentru primii creştini, pe 
atât de importantă era şi corecta ei 
înţelegere. Aceasta s-a păstrat la 
început prin intermediul 'Tradiţiei 
orale. Trecerea timpului a dus la 
notarea interpretărilor făcute de 
oamenii Bisericii, pentru ca acestea 
să rămână ca ghid corect pentru vii- 
toarele generaţii. 


În secolul IV, citirii şi interpretării 
Bibliei i se acorda un timp însemnat 
în Biserică. Pelerina Egeria, aflată la 
Locurile Sfinte în jurul anului 380, 
scrie în jurnalul său că la Ierusalim, 
în timpul Postului Mare, ierarhul 
citea şi explica (literal şi duhovniceş- 
te) Sfânta Scriptură zilnic, timp de 3 
ore, celor aflaţi la slujbă! 


MaxiMina 38/2022 


Poate puţini ştiu că undeva, în es- 


tul Macedoniei, se ascunde 
o „bijuterie” duhovnicească: Mă- 
năstirea Lesnovo. Aceasta este situ- 
ată într-o regiune retrasă, care în 
secolul al XI-lea era populată de 
pustnici, unul dintre ei fiind Sfântul 
Gavriil  Lesnovski. Inceputurile 
acestei mănăstiri sunt puse în 
legătură cu viaţa acestui mare pust- 
nic, iar renaşterea sa se datorează 
altui sfânt, tot cu acelaşi nume, 
Părintele Gavriil Aromânul. 


În perioada comunistă, în Macedo- 
nia viaţa spirituală era pe cale să se 
stingă totalmente. La puţinele sluj- 
be bisericeşti, aproape că nu mai 
participa nimeni, iar în timpul celor 
cincizeci de ani de ateism, mona- 
hismul în Macedonia dispăruse... 
Cu excepţia ierarhiei şi a părintelui 
Gavriil, singurul monah din perioa- 
da comunistă din Macedonia. 


Părintele Gavriil s-a născut în anul 
1926, în oraşul Știp din Macedonia, 
iar după origine era aromân, de 
aceea a şi fost numit Gavriil Aromâ- 
nul. Dragostea către Dumnezeu i-a 
fost sădită de părinţii săi, mai ales 
de tatăl său. Acesta se ruga zilnic 
câte două ore în faţa icoanei Maicii 
Domnului, iar micul Gavriil, încă de 
la patru ani i s-a alăturat tatălui său 
în această pravilă de rugăciune. 


În anul 1955, părintele Gavriil a 
terminat Facultatea de Arte Plastice 
la Belgrad, iar după absolvire a lu- 
crat ca profesor de Istoria Artei la 
şcoala pedagogică din Ştip. Mai 
târziu, va studia şi la Sorbona. 


În anul 1963, părintele Gavriil a 
plecat în Grecia, cu intenţia clară de 


sfinţi din vremurile de pe urmă 


Sf. Gavriil 
Aromanul 


- comoara ascunsă a 
Macedoniei - 


a se călugări la Sfântul Munte. Pen- 
tru o perioadă scurtă a reuşit să se 
stabilească la Hilandar. De două- 
zeci de ori a încercat să rămână că- 
lugăr în Sfântul Munte, iar tot de 
douăzeci de ori a fost izgonit de 
către poliţie şi trimis în Macedonia. 
Atunci a înţeles că voia Lui Dumne- 
zeu este să rămână în ţara sa şi s-a 
stabilit la Mănăstirea Lesnovo, un- 
de în decembrie 1975 a fost numit 
stareţ. În anul 1989 a fost hirotonit 
episcop de Veliciki, iar pe 12 ianua- 
rie 1990, în modesta sa chilie, epis- 
copul Gavriil a trecut la cele veşni- 
ce. Cu o săptămână înainte de 
moartea sa, părintele Gavriil le-a 
spus unor bătrâne: „Săptămâna 
viitoare mă duc la Ierusalim” — 
arătând spre nişte valize. Bătrânele 
n-au înţeles la ce călătorie se refe- 
rea părintele. 


Chilia lui din Lesnovo este păstrată 
în aceleaşi condiţii în care cuviosul 
a lăsat-o, fiind o mărturie a modu- 
lui său de trai simplu, evanghelic. 
Patul lui, dacă se poate numi aşa, 
era o pătură pliată. Un scaun şi câ- 
teva cărți -— acestea erau toată 
avuţia sa. 


Părintele a fost un ascet în adevăra- 
tul sens al cuvântului. Postea înde- 
lung. Spunea: „Când nu mă- 
nânci câteva zile, pâinea ți se 
pare mai dulce. Când nu mă- 
nânci o saptămână, parcă e o 
prăjitură...” 


Părintele a fost aspru doar cu sine 
însuşi, iar cu semenii a fost înţele- 
gător şi plin de dragoste. Odată, în 
timp ce părintele citea rugăciuni 
unei fete în faţa unei fresce cu Mai- 
ca Domnului, din frescă a izbucnit 


foc. Locul acela se poate vedea şi 
astăzi, fiind înnegrit. Altă dată, pă- 
rinţii unui copil mut au venit la pă- 
rintele pentru rugăciune de vinde- 
care. După rugăciune, copilul a 
alergat la părinţii săi şi le-a spus că 
şi el vrea să devină monah ca părin- 
tele Gavriil. 


Toţi credincioşii din Macedonia au 
mare evlavie la părintele Gavriil, 
cinstindu-l ca pe un adevărat sfânt. 
Biserica l-a canonizat în anul 2017, 
data prăznuirii sale fiind 12 ianua- 
rie. 


Aşadar, Mănăstirea Lesnovo adă- 
posteşte doi minunaţi sfinţi, ambii 
purtând numele unuia dintre cei 
mai iubiţi arhangheli: Sfântul Ar- 
hanghel Gavriil. Asemenea acestu- 
ia, Sfântul Gavriil Lesnovski şi 
Sfântul Părinte Gavriil Aromânul 
învăluie mănăstirea cu multă pute- 
re duhovnicească, cu multă dragos- 
te, pe care le simţi, vrând-nevrând, 
odată ce intri pe poarta mănăstirii. 


G.M. 

Lucrarea duhovnicească 


pocăaința (| 
-repere de înțelegere - 


Arhim. Simeon Kraiopoulos 


Pricinile pentru care păcatul 
continuă să existe 


Pentru omul căzut, pentru omul pă- 
cătos nu există altceva mai bun decât 
să se găsească în stare de umilinţă. 
Doar pocăinţa te curăţeşte de păcat, 
doar prin ea sufletul se dezleagă de 
cele prin care este înlănţuit şi omul 
trăieşte înlăuntrul său sentimentul 
vieţii paradisiace. Dar, deşi pocăinţa 
este lucrul cel mai bun pe care îl are 
de făcut, omul nu se pocăieşte, nu 
iubeşte căinţa. Ar trebui s-o iubeas- 
că, să dorească iertarea păcatelor lui, 
arderea greşelilor prin pocăință. 
Omul trebuie să urască păcatul. Prin 
minciună nu va obţine nimic. 


Pentru că omul nu se pocăieşte 
cu adevărat, păcatul rămâne. 
Are înlăuntrul lui stări maladive şi 
nu le înţelege. Nu poate nici să se 
pocăiască, dar nici să înţeleagă exact 
ce se întâmplă. Să nu ne jucăm cu 
păcatul, nici să-l sfidam. 


Dumnezeu nu S-a preocupat de oa- 
menii necredincioşi, ci de cei religi- 
oşi care nu credeau corect, şi i-a 
mustrat pentru religiozitatea lor 
strâmbă. Nu este suficient ca omul să 
citească şi să asculte despre spoveda- 
nie, despre păcate, despre pocăință. 
Aşa cum nu este suficient doar să 
meargă să se mărturisească. Mărtu- 
risirea trebuie să fie făcută şi 
corect. 


Ne pierdem in detalii şi igno- 
răm păcatele cele mai serioase 


Greu se va găsi un om în adevărata 
stare de pocăință! De aceea spoveda- 
nia este mincinoasa, cu toate îndrep- 


tăţirile si justificările posibile. Dacă 
Dumnezeu vede că vrei să te pocă- 
ieşti, că ai început să urăşti păcatul şi 
doreşti să te izbăveşti de păcat, nu te 
lasă. E] te va ajuta să vezi din ce în ce 
mai bine păcatul şi să te izbăveşti de 
acesta. Dar, trebuie ca omul să nu 
rânduiască lucrurile aşa cum crede 
el, aşa cum îi vine lui uşor, după bu- 
nul său plac! 


Vezi un suflet care se luptă foarte 
mult cu un păcat oarecare. Se luptă 
cu păcatul acesta la modul cel mai 
serios, deşi, în acelaşi suflet există şi 
alte păcate foarte grele pe care nici 
nu le vede. Se poticneşte în acela, 
care nu este foarte serios, se luptă cu 
el şi se tulbură: „Vai, vai, am păcă- 
tuit, trebuie sa mă pocăiesc!”, şi nu 
vede celelalte păcate esenţiale care-i 
umbresc sufletul. 


Omul ia seama la firul de păr, dar nu 
vede bârna dinlăuntrul său. Aceste 
lucruri se întâmplă nu numai când 
cineva este bolnav. Şi fără să fie bol- 
nav, poate fi prins de micile pă- 
cate și să-i scape cele esenţiale. 


Cine crede cu adevărat în Hristos? 
Cine are credinţa pe care o doreşte EI 
de la noi? Fără umbră de îndoială, 
aceasta este problema. Dacă am cre- 
de aşa cum vrea Hristos, aşa cum 
trebuie, ne-am schimba degrabă. 
Rămânem aceiaşi. Motivul nu este 
că săvârşim unele lucruri, ci că nu-L 
iubim în străfundul sufletului 
nostru pe Hristos. 


Ar trebui să ne amintim de lucruri 
mult mai însemnate. Să cercetăm 
dacă avem înlăuntrul nostru adevă- 


rata credinţă, adevărata cunoaştere, 
lumina lui Dumnezeu, învăţătura şi 
adevărul lui Hristos, dacă ne încre- 
dem în Judecata viitoare. Să o facem 
nu doar pentru că avem mustrări de 
conştiinţă, nu doar pentru că nu ne 
simţim bine şi trebuie să ne liniştim! 
Aceasta nu este Spovedanie. Nu este 
ceea ce trebuie. Aceste uşurări nu au 
valoare când nu simţim că L-am aflat 
pe Hristos, când nu ne dăm seama că 
Acesta ne atrage, că-l aparţinem, că s 
-au deschis ochii sufletului nostru, Il 
iubim pe Acesta, credem în El, ne 
străduim să-l facem voia, să împli- 
nim poruncile Lui. Aşadar, pe toate 
acestea trebuie să le simtă fiecare în 
sufletul lui. Să spunem: „Dumnezeul 
meu, am păcătuit!“. Dacă aştep- 
tăm doar o uşurare, o liniştire a 
conștiinței noastre, aceasta nu 
înseamnă spovedanie. Trebuie să 
simţi că tu eşti cel păcătos, şi ceilalţi 
din jurul tău sunt sfinţi. Să nu cauţi 
îndreptăţire în ceea ce vezi că fac 
ceilalţi. Cine ştie ce este păcatul, nu-l 
preocupă ce fac ceilalţi. Doar în sine 
omul poate să vadă păcatul, pentru 
că păcat nu înseamnă doar câteva 
manifestări. (va urma) 


MaxiMina 38/2022 


Printre multele tainice vestiri ce le vin din lumea de 
dincolo, Sfinţii simt şi cu trupul uneori tainica bună 
mireasmă ce vine de la îngerii lui Dumnezeu, dar şi in- 
suportabila duhoare, cea emanată de diavoli. Atunci 
când oamenilor sfinţi li se înfăţişează în vedenie sau 
aievea îngeri sau sfinţi, locul se pătrunde de o bună mi- 
reasmă dulce şi de viaţă făcătoare; pe când atunci când 
ei sunt asaltaţi de războiul cel drăcesc, duhoare grea şi 
insuportabilă invadează locul. 


Sfinţii puteau să distingă care patimă îl stăpâneşte pe 
om, după felul mirosului pe care îl răspândea acesta. 


Astfel, Sf. Eftimie cel Mare a recunoscut duhoarea pati- 
mii desfrânării pe care o împrăştia monahul Emilian de 
la Lavra Sfântului Teoctist. Mergând într-o dimineaţă la 
slujba utreniei şi trecând pe lângă chilia monahului 
Emilian, Sf. Eftimie a fost izbit de reaua duhoare a dra- 
cului curviei ce ieşea din acea chilie. Monahul Emilian, 


Cugetare despre 
buna mireasmă 


sf. Nicolae Velimirovici 


deşi nu săvârşise încă păcatul desfrâului cu trupul, era 
cu totul robul gândurilor celor de desfrânare aduse de 
diavolul, gânduri a căror duhoare grea Sf. Eftimie o 
simţea de departe. 


Puterea acestei percepții s-a manifestat încă şi mai mi- 
nunat la Sf. Ilarion cel Mare. Un anume om bolind de 
respingătoarea patimă a zgârceniei a trimis la marele 
Ilarion un coşuleţ cu legume din grădina lui. Punându-i 
-se în faţă legumele, Sf. Ilarion a exclamat: „O, luați 
acestea de aici! Nesuferit îmi este mie mirosul lor! Au 
nu simțiți ieşind din ele urâta putoare a patimii zgâr- 
ceniei?/ 


La auzul acestor cuvinte fraţii au rămas uimiţi. Spre a le 
arăta adevărul, Sf. Ilarion le-a cerut atunci să ducă legu- 
mele acelea la ieslea boilor şi să vadă dacă boii le vor 
mânca. Cu adevărat, animalele le-au adulmecat uşor, 
apoi şi-au întors capetele cu dezgust. 


O frunză 


La casa mea şi în album, 


Te voi păstra cu îngrijire 


O frunză s-a desprins din pom 


În cartea mea de amintire. 


Şi mâna mea, mână de om, 


S-a-ntins îndată, uite-aşa, 


Cu frunza-n mână am venit, 


Și frunza a căzut în ea. 


Făcând exact şi, în sfârşit, 


Ci te voi duce chiar acum 


Luat de vânt în vremea grea... 
Şicând cu sufletul înfrânt 

Voi fi aproape de pământ, 
Întinde-Ţi atunci mâna Ta 

Şi lasă ca să cad în ea, 

Mă spală de noroi şi scrum 


Şi pune-mă-n al Tău album. 


O frunză în album aveam, 


Am stat privind la ea uimit 


Cu drag adesea o priveam 


Şi-atâtea gânduri mi-au venit: 


În cartea mea de amintire... 


Era o frunză dusă-n vânt 


Spre-a-fi-ngropată în pământ, 


Și-acum privirea mi-o ridic 


Păstrează-mă-n a Ta iubire, 
În cartea Ta de amintire, 
Ca împreună cu cei vii, 


Să înverzesc în veşnicii! 


Spre tronul harului şi zic: 


Dar a căzut în mână mea 


Părinte, dacă voi cădea 


Și-am zis: eu nu te voi lăsa, 


Radu Gyr 


